Αγαπητοί γονείς,

Αγαπημένα μας παιδιά,

Βρισκόμαστε πολύ κοντά στο τέλος της φετινής, πρωτόγνωρης, σχολικής χρονιάς. Εμείς, οι εκπαιδευτικοί της Γ’ τάξης, είμαστε πολύ ευχαριστημένοι για τα όσα επιτεύχθηκαν μέχρι τώρα και σας διαβεβαιώνουμε ότι οι στόχοι της Γ’ τάξης καλύφθηκαν (και συνεχίζουν να καλύπτονται) στο μέγιστο δυνατό υπό τις περιστάσεις. Είμαστε ευγνώμονες που είμαστε και παραμένουμε όλοι υγιείς και σας ευχαριστούμε για την άριστη συνεργασία που είχαμε μέχρι τώρα.

**Για την ομάδα Α,** που θα δούμε ξανά **στις 9 Ιουνίου** ξανά, έχουμε ετοιμάσει και αναρτήσει στην ιστοσελίδα κάποιες εργασίες για να απασχολούνται. Αυτές είναι:

1. Μαθηματικά: φύλλο εργασίας μαζί με θεωρία για περαιτέρω εξάσκηση στην επιμεριστική ιδιότητα του πολλαπλασιασμού. Επιπλέον, οι σελίδες από το μέρος 6 του βιβλίου Μαθηματικών που ορίστηκαν από τον εκπαιδευτικό κάθε τμήματος την Παρασκευή 29 Μαΐου.
2. Κατανόηση γραπτού λόγου με το κείμενο «Η γενναία Σαρλότ». **Το φυλλάδιο με το κείμενο αυτό, δόθηκε στους μαθητές από το σχολείο για να μην χρειαστεί να τυπώσετε εσείς, λαμβάνοντας όλα τα μέτρα που προνοεί το υγειονομικό πρωτόκολλο.**
3. Γραμματική: 2 φυλλάδια για περαιτέρω εξάσκηση και κατανόηση του γραμματικού φαινομένου Ευθύς/Πλάγιος Λόγος.
4. \*Προαιρετικά: Δημιουργικές εργασίες γραπτού λόγου στα ελληνικά. Να διαλέξουν μια από τις τρεις και να τη γράψουν στο τετράδιο «Γράφω με φαντασία».

**Οι πιο πάνω εργασίες θα διορθωθούν με την επιστροφή των παιδιών στην τάξη.**

Με πολλή αγάπη και εκτίμηση,

Χριστόφορος

Έλενα

Δέσπω